Diari Oficial de la Generalitat Valenciana


Sumari del DOGV 2411, del 21-12-1994 (1994/833338)

ORDRE de 20 d'octubre de 1994, de la Conselleria de Cultura, per la qual es concedeixen ajudes a les sales d'exhibició per la projecció de pel.lícules comunitaries.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/20/(3)/dof/vci/html**

### Dades del document

Número de DOGV
:   2411

Data del DOGV
:   21-12-1994

Secció del DOGV
:   DISPOSICIONS GENERALS

Número del document
:   1994/833338


Data del document
:   20-10-1994

Organisme emissor
:   Conselleria de Cultura

Tipus de document
:   Ordre

ORDRE de 20 d'octubre de 1994, de la Conselleria de Cultura, per la qual es concedeixen ajudes a les sales d'exhibició per la projecció de pel·lícules comunitàries.   
D'acord amb el que estableix l'article 31.4 de l'Estatut d'Autonomia de la Comunitat Valenciana, aprovat per la Llei Orgànica de 5/1982, d'1 de juliol, la cultura és competència exclusiva de la Generalitat Valenciana. Pel Reial Decret 3.066/1983, de 13 d'octubre, entre les funcions i els serveis que assumeix la Comunitat Valenciana figura el foment de la cinematografia. La competència en aquesta matèria és un dels exemples més clars de competències concurrents entre l'estat i les comunitats autònomes. La cinematografia, com a manifestació cultural i reflex de la realitat del país, mereix ser fomentada i assistida per la societat en el seu conjunt, motiu pel qual la coordinació entre les distintes administracions competents esdevé cada vegada més necessària, per tal d'aconseguir una major agilitat i eficàcia en la gestió.  
El Reial Decret 1.282/1989, de 28 d'agost, d'Ajudes a la Cinematografia, i l'Ordre de 12 de març de 1990, que la desplega, preveuen en el títol IV i en el capítol IX dos tipus d'ajudes selectives a l'exhibició: ajudes per a les sales d'exhibició en zones rurals o de baixa rendibilitat i ajudes per a la projecció de pel·lícules comunitàries.  
L'article 49 de l'Ordre de 12 de març estableix que els criteris objectius que serveixen de base per a la distribució territorial d'aquestes ajudes, i també el lliurament, la gestió, l'administració i la justificació d'aquesta es farà d'acord amb el que disposa l'article 153 del text refós de la Llei General Pressupostària, aprovada pel Reial Decret Legislatiu 1.091/1988, de 23 de setembre, en què es determina que les dues ajudes hauran de ser gestionades i tramitades des de la comunitat autònoma, de forma que l'administració de l'estat elaborarà els criteris objectius de distribució territorial dels fons reservats a cada classe d'ajuda i facilitarà les quanties suficients per a afrontar-les.  
Per un acord del Consell de Ministres, pres en la sessió celebrada el dia 15 de juliol de 1994, es van aprovar els criteris objectius per a la distribució d'aquestes ajudes. Per tot això,  
ORDENE:  
Primer  
Concedir ajudes a les sales d'exhibició per la projecció de pel·lícules comunitàries per a 1994, i aprovar les bases de la convocatòria que s'inclouen com a annex I d'aquesta ordre i el model d'instància de l'annex III.  
Segon  
L'import d'aquestes ajudes serà finançat a càrrec del programa 455.10 Extensió i Difusió Cultural i de les Arts Interpretatives, línia condicionada a l'existència en els pressuposts de 1995 de crèdit adequat i suficient per a aquesta finalitat, per una quantia de 9.170.156 pessetes.  
DISPOSICIONS FINALS  
Primera  
Es delega el director general de Promoció Cultural perquè dicte les resolucions necessàries que requeresquen l'aplicació i el desplegament del que disposa aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana  
Tercera  
Contra aquesta ordre, que posa fi a la via administrativa, podrà presentar-s'hi un recurs contenciós administratiu en el termini de dos mesos, a comptar del dia de la seua publicació, davant la sala contenciosa administrativa del Tribunal Superior de Justícia de la Comunitat Valenciana.  
Per a fer aquesta interposició es requereix comunicar-ho prèviament a aquest òrgan, d'acord amb el que disposen l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 d'octubre de 1994  
La consellera de Cultura,  
PILAR PEDRAZA MARTíNEZ  
ANNEX I  
Bases per a la concessió d'ajudes a la projecció de pel·lícules comunitàries  
1. Objecte  
Aquesta convocatòria té com a objecte subvencionar les sales d'exhibició que hagen projectat determinades pel·lícules comunitàries.  
2. Beneficiaris  
Els empresaris de sales d'exhibició establertes a la Comunitat Valenciana que estiguen inscrites en el Registre d'Empreses de l'Institut de la Cinematografia i de les Arts Audiovisuals, els quals, mitjançant els informes d'exhibició (Reial Decret 1.419/1978, de 26 de juny), acrediten haver projectat les pel·lícules comunitàries de l'annex II.  
3. Termini de còmput dels drets generats als efectes de la convocatòria  
Les pel·lícules generaran drets a la subvenció durant els dos primers anys a comptar del dia de l'estrena comercial a Espanya i fins a la data límit del 31 de desembre de 1993.  
En el cas de les pel·lícules indicades en l'apartat II.b, que ja van ser objecte de subvenció en l'exercici de 1993, es comptarà el període comprés entre l'1 de gener de 1993 i la data en què completen els dos anys d'explotació comercial, comptats a partir del dia de l'estrena oficial a Espanya, i la data límit serà igualment el 31 de desembre de 1993. En els programes dobles es comptarà el 50% de cada pel·lícula, sempre que en la programació s'exhibesquen únicament les pel·lícules esmentades.  
4. Quanties de l'ajuda  
Fins el 5% dels ingressos bruts de la recaptació de taquilla.  
No hi serà aplicable el que disposa l'article 47.2 de l'Ordre de 12 de març de 1990, per la qual es desplega el Reial Decret 1.282/1989, de 28 d'agost, d'Ajudes a la Cinematografia.  
5. Sol·licituds  
5.1 Les sol·licituds es formalitzaran segons el model de l'annex III, que serà facilitat a les direccions territorials de Cultura, i al qual caldrà adjuntar:  
- Un certificat expedit pel Ministeri de Cultura que acredite la inscripció de la sala en el Registre d'Empreses de l'Institut de la Cinematografia i de les Arts Audiovisuals.  
- Una declaració jurada de l'interessat d'haver projectat les pel·lícules relacionades en l'annex III, del calendari de projecció d'aquestes i de la recaptació bruta obtinguda durant el període establert.  
- L'original o una fotocòpia compulsada dels informes de declaració d'exhibició setmanal corresponent a la/les pel·lícula/les objecte de la subvenció, on constarà diligència de recollida, segell, signatura i data de la Societat General d'Autors d'Espanya, com a acreditació de del compliment de les normes de control de taquilla regulades pel reial Decret 1.419/1978, de 26 de juny.  
5.2 Tota la documentació requerida amb la sol·licitud s'haurà de presentar a les direccions territorials de Cultura i als centres d'informació de l'Oficina d'Informació, Iniciatives i Reclamacions de la Generalitat Valenciana, o bé s'haurà de tramitar per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.3 El termini de presentació de sol·licituds serà de dos mesos a partir de l'endemà de la publicació d'aquesta ordre en el Diari Oficial de la Generalitat Valenciana  
5.4 Si la sol·licitud no inclou totes les dades exigides o hi falta documentació, s'instarà l'interessat perquè en el termini de deu dies corregesca els defectes, i hom l'advertirà que si no ho fa, es considerarà que ha desistit de la seua petició i per consegüent s'arxivarà sense més tràmit l'expedient.  
6. Resolució  
6.1 Les direccions territorials trametran les sol·licituds d'ajuda amb l'informe corresponent, i la Direcció General de Promoció Cultural elevarà les propostes, amb l'informe pertinent, a la consellera de Cultura, qui hi dictarà resolució.  
6.2 El termini màxim per a resoldre les sol·licituds formulades pels interessats serà de sis mesos a comptar de la data de publicació de la convocatòria. Transcorregut aquest termini sense que se n'haja dictat resolució expressa, es considerarà desestimada la sol·licitud.  
7. Obligacions dels beneficiaris  
Els beneficiaris hauran de comunicar a la Conselleria de Cultura l'obtenció de qualsevol subvenció o ajuda concedides per a la mateixa finalitat, sol·licitades a altres administracions o institucions públiques o privades, i l'acreditació d'estar al corrent de les seues obligacions tributàries i amb la Seguretat Social, d'acord amb el que disposa l'Ordre de 7 de gener de 1991, de la Conselleria d'Economia i Hisenda (DOGV de 05.02.91).  
8. Modificació de l'ajuda  
8.1 Tota alteració de les condicions tingudes en compte per a la concessió de l'ajuda, i, en tot cas, l'obtenció concurrent d'ajudes atorgades per altres administracions o ens públics o privats, podrà donar lloc a la modificació de la resolució de concessió.  
8.2 Serà procedent el reintegrament de les quantitats percebudes i l'exigència dels interessos de demora des del moment del pagament de l'ajuda, en els casos establerts en l'article 47.9 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
ANNEX III  
Nom i cognoms ..., amb DNI ..., domiciliat a ..., al carrer/plaça ... , núm. ..., CP ..., província ..., amb el telèfon ..., en qualitat de ... de l'empresa ..., ubicada a ..., al carrer/plaça ..., núm. ..., CP ..., amb el telèfon ..., i el CIF ..., inscrita en el Registre d'Empreses Cinematogràfiques de l'Institut de la Cinematografia i de les Arts Audiovisuals,  
EXPOSE:  
1. Que desitge acollir-me a l'Ordre de 20 d'octubre de 1994, de la Conselleria de Cultura, per la qual es convoquen ajudes per a la projecció de pel·lícules comunitàries.  
2. Que declare posseir tots els requisits requerits i adjunte la documentació exigida en l'ordre esmentada, que són els següents:  
- Certificat expedit pel Ministeri de Cultura que acredita la inscripció de la sala en el Registre d'Empreses de l'Institut de la Cinematografia i de les Arts Audiovisuals.  
- Declaració jurada amb les pel·lícules projectades esmentades en l'annex II, el calendari de projecció d'aquestes i la recaptació bruta obtinguda durant el període establert.  
- Original o fotocòpia compulsada dels informes de declaració d'exhibició setmanal corresponent a la/les pel·lícula/les objecte de la subvenció, on constarà la diligència de recollida, segell, signatura i data de la Societat General d'Autors d'Espanya, com a acreditació del compliment de les normes de control de taquilla regulades pel Reial Decret 1.419/1978, de 26 de juny.  
SOL·LICITE:  
Concórrer a la concessió de les ajudes esmentades. En el cas que se'm concedira l'ajuda, l'import d'aquesta hauria d'ingressar-se en: c/c..., titular..., banc o caixa..., codi..., sucursal ..., codi...  
València, ... de ... de 1994  
(Signatura)  
DIRECCIó GENERAL DE PROMOCIó CULTURAL DE LA CONSELLERIA DE CULTURA


Còpia Permalink ELI